ΑΡΧΑΪΚΗ ΕΠΟΧΗ (800-479 π.Χ.)

**1. ΑΠΟΙΚΙΑΚΗ ΕΞΑΠΛΩΣΗ**

**Β' ελληνικός αποικισμός**: η μαζική και οργανωμένη μετανάστευση των Ελλήνων από την ηπειρωτική Ελλάδα και τη Μ. Ασία προς τις ακτές της Μεσογείου και του Εύξεινου Πόντου.

**Αίτια**

* Οικονομικά: α. επιθυμία απόκτησης καλλιεργήσιμης γης

β. ανάγκη προμήθειας σιδηρομεταλλεύματος

* Πολιτικά: ανάγκη αποχώρησης των πολιτικά ηττημένων

**Κριτήρια επιλογής της θέσης**: πλούσια ενδοχώρα, απάνεμο λιμάνι, φυσική οχύρωση

**Αναχώρηση**: οργανωμένη, με αρχηγό της αποστολής τον οικιστή και τελετή αναχώρησης με συμμετοχή όλων

**Σχέση μητρόπολης - αποικίας**: σταδιακή ανεξαρτητοποίηση, δημιουργία δικής της οργάνωσης και θεσμών, νέες συμμαχικές και οικονομικές σχέσεις, αλλά στενότατοι δεσμοί με τη μητρόπολη, αδιανόητη η μεταξύ τους σύγκρουση

**Δημιουργία της Μεγάλης Ελλάδας**

**Συνέπειες**

* Διεύρυνση πνευματικού ορίζοντα
* Νέα επαγγέλματα (σχετικά με τα μέταλλα)
* Αγγειοπλαστική – ζωγραφική
* Έμποροι (εν πορεία) – Κάπηλοι (λιανοπωλητές)

**2. Η ΠΟΛΗ - ΚΡΑΤΟΣ ΚΑΙ Η ΕΞΕΛΙΞΗ ΤΟΥ ΠΟΛΙΤΕΥΜΑΤΟΣ**

**Η πόλη-κράτος**

♦ Αντικατέστησε το φυλετικό κράτος μετά τη διάσπασή του τον 8ο αι.π.Χ.

♦ Προήλθε από την ένωση συνοικισμών σε μία πόλη (άστυ) γύρω από μια ισχυρή θέση, την ακρόπολη

♦ Στην ακρόπολη χτίζονταν οι ναοί και τα δημόσια κτίρια. Γύρω της κτίζονται οικίες και καταστήματα (τεχνίτες, ξυλουργοί, αγγειοπλάστες, έμποροι).

♦ Σταδιακά η πόλη περιβάλλεται από τείχη.

♦ Στην ύπαιθρο μένουν γεωργοί και κτηνοτρόφοι.

**Οι πολίτες**

* Αισθάνονται ασφαλείς και ελεύθεροι, αναπτύσσουν ποικίλες δραστηριότητες
* Συνειδητοποιούν το ρόλο τους ως μέλος της κοινότητας και μετέχουν ενεργά στη διακυβέρνηση
* Συγκροτούν την «οπλιτική φάλαγγα» όσοι μπορούν να αγοράσουν τον εξοπλισμό τους. Έτσι περιορίζονται οι κοινωνικές διαφορές, υπάρχει όμως και πολιτικός ανταγωνισμός.

**Το πολίτευμα (σύστημα διακυβέρνησης)**

* Παρακμή βασιλείας
* Αριστοκρατικό πολίτευμα (άριστοι = αυτοί που έχουν ευγενή καταγωγή και μεγάλη έγγειο ιδιοκτησία, που παλιότερα αποτελούσαν το συμβούλιο του βασιλιά)
* Ολιγαρχικό πολίτευμα (επικρατούν οι λίγοι, οι οποίοι κατέχουν πλούτο)
* Τυραννικό καθεστώς: ξέσπασμα ταραχών, εμφάνιση τυράννων

Κάντε την εργασία από το **φωτόδεντρο** για την οπλιτική φάλαγγα: [οπλιτική φάλαγγα](http://photodentro.edu.gr/v/item/ds/8521/9598)